Ajak Oh Ijal

Ajak Oh Ijal ialah sebuah siri drama televisyen Malaysia 2019 arahan Shuhaimi Lua dibintangi oleh Syazwan Zulkifly dan Fikree Aznan. Siri ini memulakan tayangan perdana di Slot Iris TV3 dari 6 Mei 2019 hingga 12 Jun 2019 menggantikan Kereta Sewa.Drama Ajak Oh Ijal (TV3) My Infotaip (4 Mei 2019). Dicapai pada 17 April 2020.

Siri ini boleh didapati melalui penstriman dalam talian di saluran YouTube rasmi TV3.

Sinopsis
Razak dan Rizal merupakan adik beradik yang menjalankan kegiatan haram di Kuala Lumpur. Setiap kali menjelang Ramadan mereka berdua akan pulang ke kampung dan membantu ibunya menjual ayam bakar di bazar Ramadan. Mereka yang sentiasa bertelagah berjanji untuk berbaik sepanjang Ramadan namun janji itu tidak dapat ditepati apabila mereka jatuh cinta kepada orang yang sama. Pelbagai cara dilakukan mereka untuk merebut hati Amani.

Pak Hassan akan membenarkan salah seorang daripada mereka untuk keluar dengan Amani, tetapi dengan pelbagai syarat. Kedua mereka berusaha untuk memenuhi syarat yang ditetapkan dengan melakukan terawih, bergotong–royong dan melakukan pelbagai kebaikan demi memenangi hati Pak Hassan dan Amani.

Pelakon

Utama
 Syazwan Zulkifly sebagai Razak
 Chef Fikree Aznan sebagai Rizal

Pembantu
 Intan Najuwa sebagai Amani
 Qaralyna sebagai Amina
 Liza Abdullah sebagai Mak Jah
 Rahhim Omar sebagai Pak Hassan
 Imuda sebagai Mahmud
 A. Galak sebagai Tok Kassim
 Aishah Atan sebagai Izaty
 Anis Hannani sebagai Siti
 Gbob Raja Lawak sebagai Yaya
 Henzi Andalas sebagai Abu
 Rashidah Jaafar sebagai Mak Tom
 Amar Asyraf sebagai Jalil

Rujukan

Kategori:Drama Melayu 2019
Kategori:Rancangan TV3